**Előterjesztés**

**Bizottsági tagok megválasztásáról**

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**: Magyarország helyi önkormányzatokról szóló 2011. évi CLXXXIX. törvény

**3.Költségkihatások** és egyéb szükséges feltételeket, illetve megteremtésük javasolt forrásai:

Mindenkori költségvetési források

**4. Tényállás bemutatása:**

Magyarország helyi önkormányzatokról szóló 2011. évi CLXXXIX. törvény (a továbbiakban: Mötv.) 57.§-a alapján a képviselő-testület szervezeti és működési szabályzatában határozza meg bizottságait, a bizottságok tagjainak számát, a bizottságok feladat- és hatáskörét, működésük alapvető szabályait. A képviselő-testület 20/2019. (X.28.) önkormányzati rendeletével fogadta el a Szervezeti és Működési Szabályzatát. A hatályos SZMSZ szerint a képviselő-testület két bizottságot ( Pénzügyi Bizottság és Szociális Bizottság ) működtet.

A bizottság elnökének és tagjainak megbízatása a képviselő-testület által történő megválasztással jön létre, a képviselő-testület megbízatásának időtartamára. A bizottság elnökét és – az elnökkel együtt számított – tagjainak több mint a felét az önkormányzati képviselők közül kell választani. Nem lehet a bizottság elnöke vagy tagja a polgármester.

Móczár Gábor korábbi alpolgármester lemondását követően új alpolgármestert kellett választani. Koltai Piroska alpolgármesterré történő megválasztásával a bizottsági tagságáról le kellett mondania. Így a Pénzügyi Bizottságba és a Szociális Bizottságba is új tagokat kell választani.

A megüresedett bizottsági tagoknak a Szociális Bizottságba Király Pétert, a Pénzügyi Bizottsága dr. Vida Rollandot javaslom megválasztani.

A veszélyhelyzeti jogrendben a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében eljárva a polgármester hoz döntéseket.

Telki, 2021. május 28.

Deltai Károly

 polgármester

**Határozati javaslat**

**Telki Község Polgármesterének**

**/2021.(V….) Polgármesteri határozata**

**A bizottságok tagjainak megválasztásáról**

Telki község Polgármestere a veszélyhelyzet kihirdetéséről és a veszélyhelyzeti intézkedések hatálybalépéséről szóló 27/2021. (I.29.) Korm.rendelet, illetve a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján a képviselő-testület feladat- és hatáskörében eljárva az alábbi döntést hozza:

*1. Telki község Önkormányzat Képviselő-testületének Szervezeti és működési szabályzatáról szóló 20/2019. (X.28.) önkormányzati rendelet alapján a Szociális Bizottság tagjának Koltai Piroska képviselő alpolgármesternek történő megválasztása okán, a Szociális Bizottsági tagsága megszűnése miatt a bizottság tagjának Király Péter képviselőt választja meg.*

*2. Telki község Önkormányzat Képviselő-testületének szervezeti és működési szabályzatáról szóló 20/2019. (X.28.) önkormányzati rendelet alapján a Pénzügyi Bizottság tagjának Koltai Piroska képviselő alpolgármesternek történő megválasztása okán, a Pénzügyi Bizottsági tagsága megszűnése miatt a bizottság tagjának dr. Vida Rolland képviselőt választja meg.*

Határidő: azonnal

Felelős: Polgármester